ข้อตกลงว่าด้วยการอนุญาตให้ใช้ซอฟต์แวร์ สำหรับผู้ใช้ปลายทาง

โปรดอ่านข้อตกลงนี้อย่างละเอียดก่อนใช้ซอฟต์แวร์ เมื่อท่านใช้ซอฟต์แวร์นี้ จะถือว่าท่านตกลงปฏิบัติตามและยินยอมอยู่ภายใต้ข้อกำหนดต่างๆของข้อตกลงฉบับนี้

คำเตือน: ซอฟต์แวร์นี้อาจจะปิดการทำงานหรือก่อให้เกิดการเปลี่ยนแปลงต่อสิ่งต่างๆ ต่อไปนี้: (1) การทำงานซอฟต์แวร์ที่มาพร้อมกับระบบปฏิบัติการและการทำงานของตัวระบบปฏิบัติการเอง ไดร์เวอร์และแอพพลิเคชั่น และการตั้งค่าระบบอื่นๆ และ (2) บริการของระบบ เมื่อใช้ซอฟต์แวร์ที่กล่าวถึงนี้เพื่อปิดหรือเปลี่ยนแปลงรายการใดๆ ทั้งหมดหรือส่วนหนึ่งส่วนใด คุณอาจต้องประสบกับสิ่งต่างๆ ดังต่อไปนี้ (ก) ความเสี่ยงที่เพิ่มขึ้นต่อการที่ฟังก์ชั่นความปลอดภัยจะไม่ทำงาน ซึ่งอาจทำให้ระบบคอมพิวเตอร์ของคุณมีความเสี่ยงที่จะถูกคุกคาม รวมถึงแต่ไม่จำกัดเฉพาะเพียงแต่ความเสียหายจากไวรัส เวิร์ม และความเสียหายจากซอฟต์แวร์อื่น (ข) ปัญหาด้านประสิทธิภาพและความสามารถในการทำงานที่อาจส่งผลต่อการใช้งานและเสถียรภาพของระบบคอมพิวเตอร์ของคุณ และ (ค) ปัญหาอื่นที่อาจส่งผลลบ รวมถึงแต่ไม่จำกัดเฉพาะเพียงแต่ความเสียหายของข้อมูล หรือการสูญหายของข้อมูล

1. ลิขสิทธิ์ อนุญาตสิทธิในการใช้ซอฟต์แวร์ที่มาพร้อมกับข้อตกลงฉบับนี้ (ซึ่งต่อไปในที่นี้ เรียกว่า "ซอฟต์แวร์") ไม่ว่าจัดจำหน่ายในรูปสื่อบันทึกประเภทใดมอบให้แก่ท่านโดย Advanced Micro Devices, Inc. ("AMD") เพื่อใช้ร่วมกับผลิตภัณฑ์ฮาร์ดแวร์ของ AMD ซึ่งซื้อพร้อมกับซอฟต์แวร์นี้ ("ฮาร์ดแวร์ของ AMD") โดยเฉพาะเท่านั้น ท่านเป็นเจ้าของสื่อบันทึกซึ่งบรรจุซอฟต์แวร์นี้ไว้ แต่ AMD และรวมถึงผู้ให้อนุญาตของ AMD (เรียกรวมกันว่า "AMD") ยังคงถือเป็นเจ้าของกรรมสิทธิ์ในซอฟต์แวร์ตลอดจนเอกสารต่างๆที่เกี่ยวข้อง ท่านมีสิทธิ์ในการดำเนินการต่างๆ ดังต่อไปนี้:
ก) ใช้ซอฟต์แวร์นี้ร่วมกับฮาร์ดแวร์ของ AMD ในคอมพิวเตอร์เครื่องเดียวเท่านั้น
ข) ทำสำเนาของซอฟต์แวร์นี้ในรูปแบบที่เครื่องอ่านได้หนึ่งสำเนาเพื่อจุดประสงค์ในการเป็นสำเนาสำรองเท่านั้น ท่านต้องบันทึกสำเนาคำประกาศแจ้งลิขสิทธิ์ของ AMD และข้อความเกี่ยวกับกรรมสิทธิ์อื่นใดที่ปรากฏอยู่บนสำเนาต้นฉบับของซอฟต์แวร์นี้ลงในสำเนาสำรองดังกล่าวด้วย
ค) โอนสิทธิต่างๆทั้งหมดที่มีต่อซอฟต์แวร์ตามข้อตกลงการอนุญาตฉบับนี้ โดยที่ท่านต้องโอนสำเนาของข้อตกลงฉบับนี้ รวมทั้งสำเนาสำรองของซอฟต์แวร์ ฮาร์ดแวร์ของ AMD และเอกสารต่างๆที่เกี่ยวข้อง โดยมีเงื่อนไขว่าผู้รับโอนต้องอ่านและยินยอมปฏิบัติตามข้อกำหนดและเงื่อนไขต่างๆของข้อตกลงนี้ หลังจากการโอนดังกล่าวแล้วจะถือว่าข้อตกลงว่าด้วยการอนุญาตให้ใช้ซอฟต์แวร์นี้ของท่านยุติลง

2. ข้อห้าม ซอฟต์แวร์นี้บรรจุสิ่งที่มีทะเบียนลิขสิทธิ์ และสิทธิบัตร ความลับเชิงการค้า และสิ่งที่มีทะเบียนกรรมสิทธิ์อื่นๆไว้ เพื่อจุดประสงค์ในการป้องกันสิ่งต่างๆเหล่านั้นและยกเว้นในกรณีที่ได้รับอนุญาตโดยบัญญัติกฎหมายที่เกี่ยวข้อง ท่านต้องไม่:
ก) ถอดหรือแก้รหัส (decompile), ทำวิศวกรรมย้อนกลับ (reverse engineer), ถอดรื้อ (disassemble) หรืออีกนัยหนึ่งบั่นทอนซอฟต์แวร์นี้ให้อยู่ในรูปที่มนุษย์สามารถเข้าใจได้
ข) ดัดแปลง ใช้กับเครือข่าย ให้เช่า ให้ยืม ให้กู้ จัดจำหน่าย หรือสร้างอนุพันธ์ขึ้นมา โดยอาศัยซอฟต์แวร์นี้ทั้งหมดหรือเป็นบางส่วน หรือ
ค) ส่งทอดซอฟต์แวร์นี้จากคอมพิวเตอร์เครื่องหนึ่งไปยังคอมพิวเตอร์อีกเครื่องหนึ่งทางอิเล็กทรอนิกส์ หรือโดยผ่านทางเครือข่าย หรืออีกนัยหนึ่งทำการย้ายโอนซอฟต์แวร์นี้ ยกเว้นในกรณีที่ข้อตกลงฉบับนี้อนุญาตให้กระทำได้

3. การยกเลิกลิขสิทธิ์ ข้อตกลงฉบับนี้มีผลบังคับใช้จนกว่ามีการยุติข้อตกลง ท่านสามารถยุติข้อตกลงนี้เมื่อใดก็ได้ด้วยการทำลายซอฟต์แวร์นี้ตลอดจนเอกสารต่างๆ ที่เกี่ยวข้องและสำเนาทั้งหมดของซอฟต์แวร์นี้ทิ้งเสีย ข้อตกลงฉบับนี้จะยุติลงทันทีโดยปราศจากคำชี้แจงจาก AMD หากท่านไม่ปฏิบัติตามข้อบังคับข้อหนึ่งข้อใดของข้อตกลงฉบับนี้ ทันทีที่ข้อตกลงฉบับนี้ยุติลง ท่านต้องทำลายซอฟต์แวร์นี้รวมทั้งเอกสารที่เกี่ยวข้องและสำเนาอื่นๆทั้งหมดของซอฟต์แวร์นี้ทิ้งเสีย

4. ผู้ใช้ที่เป็นหน่วยงานรัฐบาล หากท่านได้รับซอฟต์แวร์นี้ในนามของหน่วยงานหรือสำนักงานใดๆ ของรัฐบาลประเทศสหรัฐอเมริกา ข้อกำหนดต่างๆ ต่อไปนี้มีผลบังคับใช้กับท่าน รัฐบาลตกลงยินยอมว่าซอฟต์แวร์และเอกสารต่างๆ ได้รับการพัฒนาขึ้นโดยใช้ค่าใช้จ่ายของภาคเอกชนและเสนอให้พร้อมกับ "สิทธิที่จำกัด หรือ RESTRICTED RIGHTS" การใช้ การทำสำเนา หรือ การเปิดเผย โดยภาครัฐบาล จะอยู่ภายใต้ข้อจำกัดดังที่บรรยายไว้ใน DFARS 227.7202-1(a) และ 227.7202-3(a) (1995), DFARS 252.227-7013(c)(1)(ii) (Oct 1988), FAR 12.212(a)(1995), FAR 52.227-19, (June 1987) หรือ FAR 52.227-14(ALT III) (June 1987) ดังที่ได้รับการแก้ไขเป็นครั้งคราว ในกรณีที่ข้อตกลงฉบับนี้หรือส่วนใดส่วนหนึ่งของข้อตกลงฉบับนี้มีความขัดแย้งกับสิทธิขั้นต่ำสุดซึ่งระบุไว้ในข้อกำหนดด้านสิทธิที่จำกัด ให้ถือปฏิบัติตามสิทธิขั้นต่ำสุด

5. ไม่เกี่ยวข้องกับลิขสิทธิ์อื่นๆ AMD มิได้ทำการให้สิทธิหรือบรรลุข้อตกลงใดๆ ด้วยข้อตกลงฉบับนี้ ไม่ว่าอย่างแจ้งชัดหรืออย่างไม่แจ้งชัด ในแง่ที่เกี่ยวกับข้อมูลด้านกรรมสิทธิ์ หรือสิทธิบัตร ลิขสิทธิ์ ความลับเชิงการค้า หรือทรัพย์สินทางปัญญาอื่นๆ ซึ่ง AMD เป็นเจ้าของหรือควบคุมอยู่ ยกเว้นที่ระบุไว้อย่างชัดเจนในข้อตกลงฉบับนี้

6. ข้อตกลงเพิ่มเติม การจัดจำหน่ายหรือการใช้ซอฟต์แวร์นี้กับระบบปฏิบัติการหนึ่งๆ อาจต้องอาศัยข้อตกลงเพิ่มเติมจากบริษัทผู้จำหน่ายระบบปฏิบัติการนั้นๆ

7. คำประกาศการสละความรับผิดชอบโดยไม่รับประกันเกี่ยวกับซอฟต์แวร์ ท่านยอมรับและตกลงยินยอมอย่างแจ้งชัดว่า การใช้ซอฟต์แวร์นี้เป็นความรับผิดชอบของท่านแต่เพียงผู้เดียว ท่านได้รับซอฟต์แวร์และเอกสารที่เกี่ยวข้อง "ดังที่ปรากฏ" และโดยปราศจากการรับประกันใดๆ ทั้งสิ้น นอกจากนั้น AMD ยังประกาศอย่างแจ้งชัดว่าจะไม่รับประกันใดๆ ไม่ว่าเป็นการรับประกันอย่างแจ้งชัดหรืออย่างไม่ชัดแจ้ง รวมถึงแต่ไม่จำกัดเฉพาะแต่การรับประกันอย่างไม่แจ้งชัดเกี่ยวกับความพร้อมในการจำหน่ายและความเหมาะสมเพื่อจุดประสงค์พิเศษใดๆ AMD ไม่รับประกันว่าคุณสมบัติตลอดจนหน้าที่การทำงานต่างๆที่มีอยู่ในซอฟต์แวร์นี้จะเป็นไปตามความต้องการของท่าน หรือประกันว่าการปฏิบัติงานของซอฟต์แวร์จะไม่ขัดข้องหรือปราศจากความผิดพลาด หรือประกันว่าความบกพร่องต่างๆ ในซอฟต์แวร์จะได้รับการแก้ไขให้ถูกต้อง ความเสี่ยงทุกประการที่เป็นผลหรือมีสาเหตุมาจากซอฟต์แวร์นี้จะถือว่าอยู่ในความรับผิดชอบของท่านโดยไม่มีข้อจำกัด รวมถึงการสูญหายหรือเสียหายของข้อมูล นอกจากนี้ AMD ยังไม่รับประกันหรือแถลงยืนยันเกี่ยวกับการใช้หรือผลของการใช้ซอฟต์แวร์นี้หรือเอกสารที่เกี่ยวข้อง ในแง่ของความถูกต้อง ความแม่นยำ ความเชื่อถือได้ ความทันสมัย หรืออื่นๆ อีกด้วย ไม่มีข้อมูลหรือคำแนะนำด้วยวาจาหรือที่เป็นลายลักษณ์อักษรจาก AMD หรือตัวแทนที่ได้รับการมอบหมายจาก AMD ที่จะสามารถทำให้เกิดการรับประกัน หรือเพิ่มเติมขอบเขตของการรับประกันนี้ในทางหนึ่งทางใด ในกรณีที่พิสูจน์ได้ว่าซอฟต์แวร์นี้มีความบกพร่อง ท่าน (และมิใช่ AMD หรือตัวแทนที่ได้รับการมอบหมายจาก AMD) จะเป็นผู้รับผิดชอบต่อค่าใช้จ่ายทั้งหมดที่ต้องชำระเพื่อการบริการ การซ่อมแซม หรือการแก้ไขทั้งหมดที่จำเป็น ซอฟต์แวร์นี้มิได้มีขึ้นเพื่อจุดประสงค์ในการใช้งานด้านการแพทย์ การประยุกต์ใช้ในงานด้านช่วยชีวิตหรือการรักษาชีวิต เขตอำนาจศาลบางแห่งไม่อนุญาตให้มีการละเว้นการรับประกันอย่างไม่แจ้งชัด ฉะนั้นข้อละเว้นข้างต้นอาจไม่มีผลบังคับใช้กับท่าน

8. ข้อจำกัดของความรับผิดชอบ ไม่ว่าในกรณีใดๆก็ตาม รวมทั้งกรณีความประมาทเลินเล่อของ AMD หรือผู้อำนวยการ เจ้าหน้าที่ พนักงาน หรือ ตัวแทน เราจะไม่รับผิดชอบถึงความเสียหายที่เกิดขึ้นต่อท่านแต่อย่างใดทั้งสิ้น ไม่ว่าในด้านความเสียหายโดยบังเอิญ ความเสียหายโดยอ้อม ความเสียหายพิเศษ หรือความเสียหายอันเป็นผลต่อเนื่อง (รวมทั้งความเสียหายสำหรับการสูญเสียผลประโยชน์ทางธุรกิจ การขัดข้องทางธุรกิจ การสูญเสียข้อมูลทางธุรกิจ และอื่นๆทำนองเดียวกัน) ซึ่งเกิดจากการใช้อย่างไม่เหมาะสม หรือการไม่สามารถใช้ซอฟต์แวร์นี้ หรือเอกสารที่เกี่ยวข้อง การฝ่าฝืน หรือการไม่ปฏิบัติตามสัญญา รวมทั้งกิจกรรมที่เกิดขึ้นจากการละเมิด หรือการถูกกล่าวหาว่าละเมิดสิทธิบัตร เครื่องหมายการค้า ลิขสิทธิ์ หรือสิทธิเกี่ยวกับทรัพย์สินทางปัญญาอื่นๆ โดย AMD, ถึงแม้ว่า AMD หรือตัวแทนที่ได้รับการมอบหมายจาก AMD ได้รับคำแนะนำล่วงหน้าเกี่ยวกับความเป็นไปได้ที่จะเกิดความเสียหายดังกล่าวก็ตาม เขตอำนาจศาลบางแห่งไม่อนุญาตให้มีข้อจำกัดหรือการละเว้นความรับผิดชอบด้านความเสียหายโดยบังเอิญหรือความเสียหายที่เป็นผลต่อเนื่อง ฉะนั้น ข้อจำกัดหรือข้อละเว้นข้างต้นอาจไม่มีผลบังคับใช้กับท่าน AMD จะไม่รับผิดชอบต่อ 1) การสูญเสีย หรือความเสียหายที่มีต่อ บันทึกต่างๆหรือข้อมูลของท่าน หรือ 2) ความเสียหายใดๆที่ท่านเรียกร้องโดยอาศัยคำเรียกร้องของบุคคลที่สาม ไม่ว่าในกรณีใดๆก็ตาม ความรับผิดชอบทั้งสิ้นของ AMD ที่มีต่อความเสียหาย การสูญเสีย และมูลคดีทั้งหมดของท่าน (ไม่ว่าในรูปสัญญา การละเมิดสิทธิ (รวมทั้งความประมาทเลินเล่อ) หรืออื่นๆ) จะเป็นจำนวนไม่เกินจำนวนเงินที่ท่านจ่ายเป็นค่าซอฟต์แวร์นี้

9. กฎหมายที่ควบคุมและการแยกออกจากกันได้ ข้อตกลงฉบับนี้จะอยู่ภายใต้และตีความตามกฎหมายของรัฐแคลิฟอร์เนีย โดยไม่มีการอ้างอิงถึงความขัดแย้งของหลักการทางกฎหมาย สิทธิและข้อผูกมัดตามข้อตกลงนี้จะไม่ได้รับการกำกับดูแลตามสนธิสัญญาขององค์การสหประชาชาติในส่วนที่ว่าด้วยสัญญาสำหรับการจำหน่ายสินค้าระหว่างประเทศ คู่สัญญาแต่ละฝ่ายในที่นี้อยู่ใต้เขตอำนาจศาลแห่งรัฐและรัฐบาลกลางของซานตา คลาร่า เคาน์ตี และเขตตอนเหนือของแคลิฟอร์เนีย สำหรับการดำเนินการทางกฎหมายใดๆ ทั้งหมด ที่เกิดขึ้นอันเกี่ยวข้องกับข้อตกลงนี้ หรือเรื่องดังกล่าวในที่นี้ คู่สัญญาแต่ละฝ่ายสละสิทธิการคัดค้านใดๆ ที่อาจขัดแย้งกับศาลดังกล่าว

10. สัญญาครบถ้วนที่สมบูรณ์ ข้อตกลงว่าด้วยการอนุญาตให้ใช้ซอฟต์แวร์ฉบับนี้ ถือเป็นข้อตกลงที่สมบูรณ์ระหว่างบุคคลต่างๆ ที่เกี่ยวข้อง ในแง่เกี่ยวกับการใช้ซอฟต์แวร์และเอกสารที่เกี่ยวข้อง และมีผลแทนที่ข้อตกลงหรือความเข้าใจก่อนหน้านี้หรือที่เกิดขึ้นพร้อมกันทั้งหมด ซึ่งเกี่ยวข้องกับกรณีดังกล่าว ห้ามมิให้มีการแก้ญัตติหรือการดัดแปลงแก้ไขใดๆ ต่อข้อตกลงฉบับนี้ที่จะมีผลผูกมัดทั้งเป็นลายลักษณ์อักษรหรือวาจา เว้นแต่เมื่อกระทำเป็นลายลักษณ์อักษรและลงนามโดยตัวแทนของ AMD ที่ได้รับการมอบหมายอย่างถูกต้อง

